Franz Müntefering - Wikipedia

# Franz Müntefering

### Vun Wikipedia

Franz Müntefering

Franz Müntefering (* 16. Januar 1940 in Neheim) is een düütschen Politiker van de SPD.

Van 1946 bit 1954 hett he de Volksschool in Sundern besöcht und dornah een koopmännisch Lehr as Industriekoopmann afslotten. He hett denn ok in een middelständisch Ünnernehmen as Industriekoopmann arbeit.

1966 is he in de SPD un een Johr later in de IG Metall intreden. Van 1969 bit 1979 weer he Raatslidmaat in de Stadt Sundern, seet aber ok all siet 1975 in de Düütsche Bundstag.

Dor is he denn 1992 aber ok weer utscheden un Landsminister van Noordrhien-Westfalen för Arbeit, Gesundheit un Soziales wurrn. Van 1995 bit 1998 weer he denn Bundsgeschäftsföhrer van de SPD. 1998/99 weer he Bundsminister Verkehr, Bo- un Wohnungswesen. Denn folg dat Amt van de Generalsekretär van de SPD bit Dezember 2002. Dor he sien Lüüd aber nich mehr ganz so achter sük harr - se harrn hüm een Kandidat up een wichtig Positschoon nicht wählt, hett he de Kraam eerst in de Eck schmeten.

Dornah gung dat in de SPD aber ok noch wat drünner und dröver un so hett he de Vörseet van März 2003 bit November 2005 noch Mal övernommen, hett aber weer Bott makt för Matthias Platzeck.

He is denn aber in de Regeren van Kanzlerin Angela Merkel intreden as Bundsminister för Arbeit un Soziales un ok as Viezkanzler.

Müntefering is verheiraat und hett twee Kinner.

Vun „http://nds.wikipedia.org../../../f/r/a/Franz_M%C3%BCntefering_91ab.html“

Kategorien: Mann | Politiker | SPD | Noordrhien-Westfalen | Bundsminister | Düütschland

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English
- Esperanto
- Español
- فارسی
- Suomi
- Français
- Bahasa Indonesia
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Svenska
- Українська